Ana Fullaondo Zabala

Ana Fullaondo Zabala (Getxo, Bizkaia, 1982) biologoa da, Biosistemak institutuko zuzendari zientifikoa. 

 Bizitza 

 Formakuntza 
Biologian lizentziatua Madrilgo Unibertsitate Autonomoan (2005) eta doktorea Genetika eta Biologia Molekularrean Euskal Herriko Unibertsitatean (2009). 2012an, Urrutiko Hezkuntzako Unibertsitate Nazionaleko (UNED) osasun-zerbitzuak eta osasun-ekonomia ikertzeko eta ebaluatzeko metodoei buruzko masterra lortu zuen. 2015ean, Deusto Business School-en LEAD - Lidergoan eta Osasun Erakunde eta Sistemetan Eraldatzeko Espezializazio Ziurtagiria lortu zuen. 2017an, osasun-zerbitzuen ekoizpenaren eraginkortasunari buruzko "Esparru kontzeptuala eta softwarearen erabilera" titulua lortu zuen Andaluziako Osasun Publikoko Eskolan (Espainia). 2018an, Andaluziako (Espainia) Osasun Publikoko Eskolan laguntza-bideak hobetzeko LEAN metodologiaren aplikazioari buruzko titulua lortu zuen. 2019an, Lidergo eta Aldaketarako Antolakuntza Ikastaroa egin zuen Institute for Healthcare Improvement (IHI) erakundean. 2021ean, Andaluziako (Espainia) Osasun Publikoko Eskolako Epidemiologia Aurreratuko titulua lortu zuen.

 Lan ibilbidea 
2012. urtearen amaieran Kronikgune Institutuko ikertzaile hasi zen eta ondoren koordinatzaile zientifiko izendatu zuten.

Datuekin egiten du lan, osasun zerbitzuak hobetzeko. Bere laborategia Osakidetza da: Eusko Jaurlaritzaren Osasun Sailari gomendioak ematen dizkiote, ebidentzia zientifikoan oinarrituta, Arabako, Bizkaiko eta Gipuzkoako osasun sisteman teknologia txertatzeko, osasun arreta hobea izan dadin. Anaren esanetan eraldaketa digitala hasia da osasuna ere zipriztintzen.

 Argitalpenak 
Hainbat artikulu ditu argitaratuak, besteak beste:

 Identification of putative miRNA involved in Drosophila melanogaster immune response Developmental and Comparative Immunology, 36 liburukia, 2 zk., or. 267-273.

 Prelamin A accumulation and stress conditions induce impaired Oct-1 activity and autophagy in prematurely aged human mesenchymal stem cell Aging, 6 liburukia, 4 zk., or. 264-280
 Implementing and up-scaling evidence-based eMental health in Europe: The study protocol for the MasterMind project. Internet Interventions, 2 liburukia, 4 zk., or. 399-409
 Incorporating Budget Impact Analysis in the Implementation of Complex Interventions: A Case of an Integrated Intervention for Multimorbid Patients within the CareWell Study.Value in Health, 20 liburukia, 1 zk., or. 100-106 (2017)
 Development and validation of the theory-driven School Resilience Scale for Adults: Preliminary results Children and Youth Services Review, 119 libuurkia
 Disentangling the value equation: a step forward in value-based healthcare.European Journal of Public Health, 34 libuurkia, 4 zk., or. 632-638

 Erreferentziak 

 Kanpo estekak 

 Osasun datuak ustiatuta, aurrerapen asko egin daitezke

Kategoria:Getxoztarrak
Kategoria:Euskal Herriko biologoak
Kategoria:Emakume biologoak